CELEX: 32010L0006
Language: et
Date: 2010-02-09 00:00:00
Title: Komisjoni direktiiv 2010/6/EL, 9. veebruar 2010 , millega muudetakse Euroopa Parlamendi ja nõukogu direktiivi 2002/32/EÜ I lisa elavhõbeda, vaba gossüpoli, nitritite ja pikalehise maduuka osas (EMPs kohaldatav tekst)

10.2.2010   
            
            
               ET
            
            
               Euroopa Liidu Teataja
            
            
               L 37/29
            
         KOMISJONI DIREKTIIV 2010/6/EL,
   9. veebruar 2010,
   millega muudetakse Euroopa Parlamendi ja nõukogu direktiivi 2002/32/EÜ I lisa elavhõbeda, vaba gossüpoli, nitritite ja pikalehise maduuka osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. mai 2002. aasta direktiivi 2002/32/EÜ loomatoidus leiduvate soovimatute ainete kohta, (1) eriti selle artikli 8 lõiget 1,
   ning arvestades järgmist:
   
               (1)
            
            
               Direktiivis 2002/32/EÜ on sätestatud, et selliste loomasöödaks ettenähtud toodete kasutamine, mis sisaldavad soovimatuid aineid üle kõnealuse direktiivi I lisas sätestatud piirnormide, on keelatud.
            
         
               (2)
            
            
               Seoses elavhõbedaga jõudis Euroopa Toiduohutusamet (edaspidi „toiduohutusamet”) oma 20. veebruari 2008. aasta arvamuses (2) järeldusele, et praegune piirnorm kalade täissööda puhul (0,1 mg/kg) ja piirnorm kala ja teiste mereloomade töötlemisel saadud sööda puhul (0,5 mg/kg) ei ole ühtlustatud. Seoses hiljutiste arengusuundadega loomasööda valemis sisaldab kalasööt rohkem kalaõli ja kalajahu, kuid kehtivad õigusnormid ohustavad nende väärtuslike söödamaterjalide kasutamist kalasööda tootmisel. Selle probleemi lahendamiseks on asjakohane kalasööda piirnormi pisut suurendada, mis ei sea ohtu tehistingimustes kasvatatud kalade vastavust kehtivatele elavhõbedasisalduse piirnormidele. Lisaks tuleb kõnealusest arvamusest välja, et koerte ja kasside täissööda suhtes kehtiv piirnorm ei taga piisavat kaitset. Seega tuleks piirnormi alandada. Kuna karusloomade tundlikkuse tase on sarnane kasside omaga, peaks seda piirnormi kohaldama ka karusloomade puhul.
            
         
               (3)
            
            
               Seoses nitrititega jõudis toiduohutusamet oma 25. märtsi 2009. aasta arvamuses (3) järeldusele, et sigade ja veiste kui representatiivsete tundlike toiduloomade liikide puhul on ohutuse piirmäärad vastava täheldatavat kahjulikku toimet mitteavaldava doosiga (NOAEL) võrreldes piisavad. Toiduohutusamet leidis veel, et nitritite sisaldus loomsetes toodetes ei ohusta inimeste tervist. Nitrit on juba lubatud piirmääraga 100 mg/kg säilitusainena koerte ja kasside täissöödas, mille niiskusesisaldus on üle 20 %, ja lisaainena silos (4). Seega ei saa nitritit käsitleda soovimatu ainena sellistes täissöötades ja silos. Järelikult ei peaks nende juhtude suhtes piirnormi kohaldama.
            
         
               (4)
            
            
               Seoses gossüpoliga jõudis toiduohutusamet oma 4. detsembri 2008. aasta arvamuses järeldusele, et lammaste ja kitsede, sealhulgas lamba- ja kitsetallede puhul kehtiv piirnorm ei kaitse piisavalt kahjuliku mõju eest loomade tervisele. Lisaks järeldas toiduohutusamet, et inimeste kokkupuude gossüpoliga selliste toiduainete tarbimise kaudu, mis on valmistatud puuvillaseemnetest saadud toodetega söödetud loomadest, on tõenäoliselt vähene ega avalda kahjulikku mõju. Selle arvamuse põhjal tuleks alandada lammaste ja kitsede, sealhulgas lamba- ja kitsetallede puhul kehtivaid piirnorme.
            
         
               (5)
            
            
               Seoses pikalehises maduukas sisalduvate saponiinidega jõudis toiduohutusamet oma 29. jaanuari 2009. aasta arvamuses (5) järeldusele, et kahjulikku mõju loomade tervisele ei tohiks esineda, kuna Euroopa Liidus on sihtloomade kokkupuude ainega minimaalne. Toiduohutusamet on seisukohal, et inimeste toidu kaudu toimuv kokkupuude maduuka saponiinidega on minimaalne, kuna inimesed ei tarbi maduukast saadud tooteid ja maduukajahu ei kasutata Euroopa Liidus söödamaterjalina. Seega on asjakohane pikalehist maduukat käsitlev rida välja jätta.
            
         
               (6)
            
            
               Seetõttu tuleks direktiivi 2002/32/EÜ vastavalt muuta.
            
         
               (7)
            
            
               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2002/32/EÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. novembriks 2010. Liikmesriigid teatavad komisjonile viivitamata nende õigus- ja haldusnormide teksti ning nende õigus- ja haldusnormide ja käesoleva direktiivi vahelise vastavuse tabeli kujul.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste riiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 9. veebruar 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 140, 30.5.2002, lk 10.
   
      (2)  Opinion of the Scientific Panel on Contaminants in the Food chain on a request from the European Commission on mercury as undesirable substance in feed, The EFSA Journal (2008) 654, 1–76.
   
      (3)  Scientific Opinion of the Panel on Contaminants in the Food Chain on a request from the European Commission on nitrite as undesirable substances in animal feed. The EFSA Journal (2009) 1017, 1–47.
   
      (4)  Ühenduse söödalisandite register vastavalt Euroopa Parlamendi ja nõukogu määrusele (EÜ) nr 1831/2003, kanne naatriumnitriti kohta (koerad, kassid) ja naatriumnitriti kohta silos. http://ec.europa.eu/food/food/animalnutrition/feedadditives/registeradditives_en.htm
   
      (5)  Scientific Opinion of the Panel on Contaminants in the Food Chain on a request from the European Commission on Saponins in Madhuca Longifolia L. as undesirable substances in animal feed. The EFSA Journal (2009) 979, 1–36.
   
      LISA
      Direktiivi 2002/32/EÜ I lisa muudetakse järgmiselt.
      
                  1)
               
               
                  Rida „4. Elavhõbe” asendatakse järgmisega:
                  
                              Ebasoovitavad ained
                           
                           
                              Loomasöödaks ettenähtud tooted
                           
                           
                              Piirnorm (mg/kg (ppm)) söötade puhul, mille niiskusesisaldus on 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „4.
                                       
                                       
                                          Elavhõbe (1)
                                              (2)
                                          
                                       
                                    
                           
                              Söödamaterjalid
                           
                           
                              0,1
                           
                        
                              välja arvatud:
                           
                           
                               
                           
                        
                              
                                          —
                                       
                                       
                                          kalast toodetud või kala või muude veeloomade töötlemise teel saadud söödad;
                                       
                                    
                           
                              0,5
                           
                        
                              
                                          —
                                       
                                       
                                          kaltsiumkarbonaat.
                                       
                                    
                           
                              0,3
                           
                        
                              Segasöödad (täiend- ja täissöödad)
                           
                           
                              0,1
                           
                        
                              välja arvatud:
                           
                           
                               
                           
                        
                              
                                          —
                                       
                                       
                                          mineraalsöödad;
                                       
                                    
                           
                              0,2
                           
                        
                              
                                          —
                                       
                                       
                                          kalade segasöödad;
                                       
                                    
                           
                              0,2
                           
                        
                              
                                          —
                                       
                                       
                                          koerte, kasside ja karusloomade segasöödad.
                                       
                                    
                           
                              0,3
                           
                        
            
                  2)
               
               
                  Rida „5. Nitritid” asendatakse järgmisega:
                  
                              Ebasoovitavad ained
                           
                           
                              Loomasöödaks ettenähtud tooted
                           
                           
                              Piirnorm (mg/kg (ppm)) söötade puhul, mille niiskusesisaldus on 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „5.
                                       
                                       
                                          Nitritid
                                       
                                    
                           
                              Söödamaterjalid
                           
                           
                              15 (väljendatud naatriumnitrina)
                           
                        
                              välja arvatud:
                           
                           
                               
                           
                        
                              
                                          —
                                       
                                       
                                          kalajahu;
                                       
                                    
                           
                              30 (väljendatud naatriumnitrina)
                           
                        
                              
                                          —
                                       
                                       
                                          silo.
                                       
                                    
                           
                              —
                           
                        
                              Täissöödad
                           
                           
                              15 (väljendatud naatriumnitrina)
                           
                        
                              välja arvatud:
                           
                           
                               
                           
                        
                              
                                          —
                                       
                                       
                                          koerte ja kasside täissöödad, mille niiskusesisaldus on üle 20 %.
                                       
                                    
                           
                              —”
                           
                        
            
                  3)
               
               
                  Rida „9. Vaba gossüpol” asendatakse järgmisega:
                  
                              Ebasoovitavad ained
                           
                           
                              Loomasöödaks ettenähtud tooted
                           
                           
                              Piirnorm (mg/kg (ppm)) söötade puhul, mille niiskusesisaldus on 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „9.
                                       
                                       
                                          Vaba gossüpol
                                       
                                    
                           
                              Söödamaterjalid
                           
                           
                              20
                           
                        
                              välja arvatud:
                           
                           
                               
                           
                        
                              
                                          —
                                       
                                       
                                          puuvillaseemned;
                                       
                                    
                           
                              5 000
                           
                        
                              
                                          —
                                       
                                       
                                          puuvillakook ja puuvillaseemnejahu.
                                       
                                    
                           
                              1 200
                           
                        
                              Täissöödad
                           
                           
                              20
                           
                        
                              välja arvatud:
                           
                           
                               
                           
                        
                              
                                          —
                                       
                                       
                                          täiskasvanud veiste täissöödad;
                                       
                                    
                           
                              500
                           
                        
                              
                                          —
                                       
                                       
                                          lammaste ja kitsede (välja arvatud nende talled) täissöödad;
                                       
                                    
                           
                              300
                           
                        
                              
                                          —
                                       
                                       
                                          kanade (välja arvatud munakanad) ja vasikate täissöödad;
                                       
                                    
                           
                              100
                           
                        
                              
                                          —
                                       
                                       
                                          jäneste, lambatallede, kitsetallede ja sigade (välja arvatud põrsad) täissöödad.
                                       
                                    
                           
                              60”
                           
                        
            
                  4)
               
               
                  Rida „32. Pikalehine maduuka – Madhuca longifolia (L.) Macbr. (= Bassia longifolia L. = Illiped malabrorum Engl.) Madhuca indica Gmelin (= Bassia latifolia Roxb.) = Illipe latifolia (Roscb.) F. Mueller)” jäetakse välja.
               
            
         (1)  Piirnormi puhul arvestatakse elavhõbeda kogusisaldust.
      
         (2)  Piirnormid osutavad elavhõbeda analüütilisele määramisele, kui ekstraheerimine tehakse lämmastikhappes (5 massiprotsenti) 30 minuti jooksul keemistemperatuuril. Võib kasutada samaväärseid ekstraktsioonimenetlusi, kui nende puhul on tõendatud, et kasutatud ekstraktsioonimenetluse ekstraktsiooniefektiivsus on samaväärne.”